SET เปิดทะยานเกือบ 10 จุด รับปัจจัยบวกตปท.
SET เปิดทะยานเกือบ 10 จุด รับปัจจัยบวกตปท. ล่าสุดเมื่อเวลา 10.00 น. อยู่ที่ 1,277.96 จุด บวก 9.93 จุด หรือ 0.78% สูงสุด 1,279.01 จุด ต่ำสุด 1,276.71 จุด มูลค่าการซื้อขาย 2,339 ล้านบาท บล.ซีไอเอ็มบี (ประเทศไทย) มองแนวต้านวันนี้ที่ 1,280-1,285 จุด แนวรับ 1,264-1,260 จุด
25 ม.ค. 2559

ผู้สื่อข่าวรายงานว่า ตลาดหุ้นไทยล่าสุดเมื่อเวลา 10.00 น. อยู่ที่ 1,277.96 จุด บวก 9.93 จุด หรือ 0.78% สูงสุด 1,279.01 จุด ต่ำสุด 1,276.71 จุด มูลค่าการซื้อขาย 2,339 ล้านบาท
โดยเป็นการปรับตัวขึ้นไปในทิศทางเดียวกับตลาดหุ้นต่างประเทศ โดยเฉพาะเอเชียที่ดีดตัวขึ้นในเช้านี้ โดยได้รับแรงหนุนจากราคาน้ำมันที่ฟื้นตัวแรง รวมถึงถ้อยแถลงของนายมาริโอ ดรากี ประธานธนาคารกลางยุโรป (ECB) ที่ส่งสัญญาณผ่อนคลายนโยบายรอบใหม่ ขณะที่มีแรงซื้อนำเข้ามาในหุ้นกลุ่มขนาดใหญ่ในกลุ่มหลัก ทั้งพลังงาน,วัสดุก่อสร้าง,แบงก์
ด้าน บล.ซีไอเอ็มบี (ประเทศไทย) ระบุในบทวิเคราะห์ (25 ม.ค.) ว่าวันนี้ SET จะขึ้นต่อจากแรงหนุนของราคาน้ำมัน ผลดำเนินงานกลุ่มธนาคารพาณิชย์ และการเปิดบวกของดัชนีตลาดหุ้นภูมิภาค ส่วนปัจจัยลบจากการพบผู้ป่วยเมอร์ส คาดไม่น่าส่งผลต่อตลาดเนื่องจากอยู่ในการควบคุม โดยวันนี้มองแนวต้านที่ 1,280-1,285 จุด ส่วนแนวรับที่ 1,264-1,260 จุด
สำหรับหุ้น 10 อันดับแรกที่หนุนดัชนีภาคเช้ามีดังนี้

ที่มา ASPEN